പതുങ്ങൻ ചിലപ്പൻ

ചിലപ്പൻ കിളികളിൽ കേരളത്തിൽ കാണാനാവുന്ന ഒരിനമാണ് പതുങ്ങൻ ചിലപ്പൻ അഥവാ വയനാടൻ ചിലപ്പൻ (ഇംഗ്ലീഷ്: Wynaad Laughingthrush, ശാസ്ത്രീയനാമം: Garrulax delesserti). 
1839-ൽ കോത്തഗിരിയിൽ നിന്നും ആദ്യമായി ഈ പക്ഷിയുടെ സ്പെസിമെൻ ശേഖരിച്ച അഡോൾഫ് ഡിലസ്സർട്ടിയെ അനുസ്മരിപ്പിക്കുന്ന വിധത്തിലാണ് ശാസ്ത്രീയനാമം.

വിതരണം
ഇവ  പശ്ചിമഘട്ടത്തിൽ ഗോവക്ക് തെക്കു ഭാഗത്തെ തദ്ദേശ ഇനമാണ്. ഇവ ഇടതൂര്ന്ന വനങ്ങളിൽ കൂട്ടമായി വലിയ ശബ്ദമുണ്ടാക്കിയാണ് സഞ്ചരിക്കുന്നത്. എന്നാൽ ഇവയെ കാണുക എളുപ്പമല്ല. 

വിവരണം
മുകൾഭാഗം തവിട്ട് നിറത്തിലാണ് . കഴുത്തിൽ വെള്ള നിറവും, കണ്ണിലൂടെ വീതികൂടിയ കറുത്ത നിറവുമുണ്ട് . കട്ടിയുള്ള കൊക്കുകൾ ഇവയ്ക്കുണ്ട്.. നെഞ്ചിന് ചാരനിറവും, വയറും അടിവശവും ചെമ്പിച്ച നിറത്തിലും കാണപ്പെടുന്നു. 

അവലംബം

Category:കേരളത്തിലെ പക്ഷികൾ
Category:ചിലപ്പൻ കിളികൾ